سمنان ٚ اۊستان

سمنان اۊستان، ايته جه ايران ٚ پيله‌ترين اۊستانان مساحت ٚ نظر ٚ جه ایسه. سمنان ٚ شأر، أ اۊستان ٚ مرکز ؤ پيله شأر ایسه. أ اۊستان ٚ پيلئکي ۹۷,۴۹۱ کيلۊمتر مۊربع ایسه گه ۵٫۹ درصد جه ايران ٚ مساحت-أ شامل به ؤ پيلئکي ٚ نظر ٚ جه، ايران ٚ هفتؤمي پيله اۊستان محسۊب به. سمنان ٚ اۊستان، ايران ٚ هشت‌ته اۊستان ٚ أمرأ سامانسر دأره گه اي سري جه اۊشان، پۊر مساحت ؤ جمعيت دأرده. سمنان ٚ اۊستان ٚ رضوي خۊراسان ؤ تئران ٚ اۊستانان ٚ مابین نهأ أ مؤضؤع باعث بؤبؤسته گه تئران-مشهد ٚ جاده، سمنان اۊستان ٚ جه دواره. هأتؤني، ايران ٚ کلسیايي اۊستانان (کلسیايي خۊراسان، گۊلستان، ؤ مازندران) ؤ مرکزي اۊستانان (يزد ؤ ايصفهان) ارتباطي مسيران، سمنان اۊستان ٚ جه دواره. أ اۊستان، کلسيا جه کلسیايي خۊراسان، گۊلستان، ؤ مازندران، نسا جه نسايي خۊراسان ؤ ايصفهان اۊستانان، خۊرتاو ٚ جه رضوي خۊراسان ٚ اۊستان، ؤ خۊرخۊس ٚ جه تئران ؤ قۊم اۊستانان ٚ أمرأ سامانسر دأره. أ اۊستان، کيشۊر ٚ مئن نمک ؤ گچ تؤليد ٚ أولي رۊتبه-أ دأره. هأتؤني، سمنان ٚ اۊستان، ايته جه ايران ٚ صنعتي اۊستانان ٚ جه محسۊب به. أ اۊستان پۊر معدني ظرفيت دأره ؤ ايته جه کيشۊر ٚ معدني اۊستانان ایسه. ايران ٚ ريئيس‌جؤمۊران، جه ۱۳۸۴ تا ۱۴۰۰ شمسي سال، أ اۊستان ٚ شين بۊد. تۊران ٚ ميللي پارک ؤ کوير ٚ ميللي پارک، ايران ٚ ميللي پارکان ٚ جه ایسد گه سمنان ٚ اۊستان ٚ مئن نهأده.

کيشوري تخسيمان

سربس
جرگه:ايران ٚ اۊستانان